Spørgsmål: Jeps - gemalen har fødselsdag, og jeg har lige fundet sådan en steg af marmoreret oksefilet på 1 kg, frem fra fryseren. Men øh - kogekone er jeg altså ikke, og jeg har faktisk ikke lavet sådan en før    Google er forsøgt - uden held - så fortæl mig lige hvad jeg skal gøre ved sådan en fætter - og hvor længe?  Vi skal have almindelige kartofler til (af hensyn til bette Ida), men hvis du ellers kan komme på noget lækkert til, modtages forslag med kyshånd...og hvad med sauce?? Hjælp ænder 
Svar: Da jeg ikke er så meget til at helstege sådan nogle stykker, ville jeg skære den ud i nogle ekstratykke 'bøffer'. Altså tykkere end normale bøffer! Så ville jeg give dem 4-5 min på hver side, så de stadig er røde inden i uden at være for rå. Lade dem ligge og trække på skærebrædtet med staniol og et viskestykke over i 10-15 min. Og derefter skærer dem ud i tynde skiver. Så får du nogle små aflange stykker, hvor folk bedre selv kan tage det, de vil alt efter om man tager 4 eller 6 skiver. Hvis man helsteger den, vil det ofte være sådan at stegen er enten stegt for meget, og derved tør, eller også er den for rød inden i til at alle kan lide det. Bearnaisesauce er selvfølgelig oplagt når man serverer mørt rødt oksekød, men jeg synes at man kan servere mange forskellig slags sauce til kartoflerne. En lidt sundere variant kunne være en løg-peberfrugt-tomat blanding, kogt mørt og måske spædet op med lidt piskefløde, og krydret med hvidløg, hvis I kan lide det?! Hvis du tager både grøn, rød og gul peber ser det rigtig indbydende ud! Og så en god salat efter familiens smag.